izzako/sundanese-pixelgpt huggingface dataset:
nyaéta leburna dua sél kelamin nu bentukna sarua tapi ukurana béda
Biasana sél kelamin jalu leuwih leutik ti batan sél kelamin bikang
nyaéta leburna dua sél kelamin anu bentuk jeung ukurana béda
Dina prosés oogami bisa dibédakeun antara jalu (spérma) jeung sél kelamin bikang (ovum)
Ovum ukurana leuwih badag ti batan spérma jeung teu boga flagéla
nyaéta prosés régenerasi generatif anu kajadiana ditandaan ku leburna dua sél kelamin anu sarua ukuran jeung bentukna
Ku kituna, antara sél jalu jeung sél bikang can bisa dibédakeun
Sakapeung sok disebut yén cara konjugasi idéntik jeung isogami
Conto alga anu ngaliwatan cara konjugasi nyaéta "Spirogyra"
Alga dikelompokeun dumasar kana pigmén dominan
Pigmén anu aya di alga nyaéta klorofil, karotén, fikoeritrin, fukosantin jeung fikosianin
Alga dikelompokeun jadi tujuh phylum, nyaéta Euglenophyta, Dinoflagelata, Chlorophyta, Chrysophyta, Bacillariophyta, Phaéophyta jeung Rhodophyta
Phylum Euglenophyta mibanda anggota 800 spésiés
salah sahiji anggota phylum Euglenophyta nyaéta "Euglena viridis"
Sababaraha spésiés mibanda kloroplas sarta bisa potosintésis saperti tutuwuhan umumna, sababaraha spésiés teu mibanda kloroplas jeung hirup sacara hétérotrop
Euglenophyta anu bisa potosintésis boga unsur klorofil a, b, karotén jeung sakapeung boga pigmén "xantofil"
Dahareun cadangan sésa potosintésis disimpen dina bentuk "polisakarida" nu biasa disebut "paramilon"
Euglenophyta umumna hirup di cai tawar, saperti kolam atawa sétu sarta mibanda flagél nu pungsina salaku alat gerak di cai
Bintik panon boga pungsi salaku tempat narima cahya jeung bisa ogé diprédiksi "Euglena "bisa gerak ka tempat anu boga inténsitas cahya leuwih luhur sangkan ngaronjatkeun prosés potosintésis
Euglena teu mibanda "dinding "sél, tapi mibanda pamungkus awak anu kuat jeung lentur dijieun tina protéin di luhur mémbran plasmana, disebut "pelikel"
Vakuola kontraktil boga pungsi salaku pompa anu ngaluarkeun cai anu leuwih ti jero awakna
Ti sababaraha spésiés Dinoflagellata anu geus kapanggih, umumna mangrupa organismeu unisélular, ngan aya sababaraha anu ngabentuk koloni
Phylum Dinoflagellata mibanda bentuk awak béda-béda anu dijieun di "dinding" internal sélulosa
Sistem gerak dua flagéla di awakna ngahasilkeun gerakan muter nepi ka organismeu ieu disebut Dinoflagellata anu dina basa Yunani "dinos "hartina muter
Dinoflagellata umumna hirup di laut
Sababaraha spésiés maké sistem hirup simbiosis mutualismeu ka sato Cnidaria
Dinoflagellata séjén teu mibanda kloroplas jeung hirup parasit ka sato laut
Nepi ka aya anu sipatna siga karnivor
Lobana populasi Dinoflagellata ngalantarankeun lobana "gelombang mérah "(réd tide)
Populasi ieu warnana beureum rada coklat
Saupama kerang atawa remis ngadahar alga ieu, awakna bakal ngumpulkeun racun anu dihasilkeun ku Dinoflagellata
Sanajan racun ieu teu ngalantarankeun paéhna Mollusca, tapi racun ieu bahaya pikeun lauk, penyu jeung manusa nu ngonsumsi Mollusca éta
Dinoflagellata dibédakeun sabab mibanda struktur awak ti sélulosa jeung dua flagéla
Umumna boga warna konéng nepi ka coklat kaemasan
Sababaraha Dinoflagellata séjén, saperti "Gymnodinium", mibanda pigmén beureum jeung sakapeung ngalantarankeun "gelombang mérah" anu nyebarkeun racun ka sababaraha sato
Chlorophyta (Alga Héjo)
Phylum Chlorophyta mibanda anggota 7.000 spésiés
Chlorophyta disebut ogé alga héjo
Disebut alga héjo dilantarankeun pigmén dominan anu aya di jero awakna warnana héjo
Pigmén warna héjo éta nyaéta klorofil
Klorofil dina alga héjo kakumpul dina hiji organel sél nu disebut kloroplas
Anggota phylum Chlorophyta umumna boga rupa-rupa kloroplas
Kloroplas ieu aya nu bentukna mangkok contona "Chlorella; "bentukna spiral contona "Spirogyra"; jeung bentukna bintang contona "Zygnema"
Dihandap ieu baris didadarkeun conto spésiés phylum Chlorophyta
Chrysphyta (Alga Kaemasan)
Phylum ieu mibanda jumlah spésiés 850
Chrysophyta disebut ogé alga kaemasan
Saluyu jeung ngarana, alga ieu mibanda warna konéng kaemasan
Pigmén anu dominan ti alga ieu nyaéta pigmén karotén
Iwal pigmén éta, chrysophyta mibanda pigmén séjén saperti klorofil jeung fukosantin
Habitat ti alga ieu nyaéta cai tawar jeung laut
spésiés ieu aya nu unisélular ogé aya anu multisélular
Cara réproduksi chrysophyta anu unisélular jeung multisélular dilakukeun sacara aséksual jeung séksual
Réproduksi aséksual chrysophyta multisélular dilakukeun ngaliwatan spora
Sedengkeun chrysophyta unisélular dilakukeun ku cara leburna gamet
Dahareun cadangan alga ieu disebut laminarin
Alga kaemasan unisélular mangrupa komponén fitoplankton
Contona anggota chrysophyta nyaéta "Vaucheria, Synura" jeung "Michococcus."
Phylum ieu mibanda anggota panglobana nyaéta 10.000 spésiés
Diatom kaasup ka alga unisélular sarta mangrupa panyusun fitoplankton boh di cai tawar boh di laut
Bentuk diatom bisa disebut has saperti cakram, béntang bisa ogé boga bentuk roda kalawan "dinding" awakna ngawengku kotak (hipotéka) jeung tutup (épitéka)
Antara kotak jeung tutupna aya celah anu disebut rafe
"Dinding "sélna boga unsur péktin jeung silikat
Lamun paéh, cangkangna bakal ngagunduk jadi taneuh diatom
Taneuh ieu mibanda niléy ékonomis anu luhur sabab bisa digunakeun salaku bahan gosok, nyuling gasolin, bahan nyieun jalan nepi ka bahan dinamit
Diatom sok sakapeung katempo maju mundur jeung muter
Cara réproduksi diatok dilakukeun sacara aséksual ogé séksual
Sacara aséksual, diatom bakal meulah diri ku cara ngaleupaskeun kotak ti tutupna
Boh tutup boh kotak bakal ngabentuk kotak ti bagéan jerona
Kalawan maksud laina, boh tutup boh kotak tungtuna bakal jadi tutup
Kajadian éta bakal lumangsung sacara tutuluyan nepi ka ukuran minimum
Phaeophyta (Alga Cokelat)
Phylum phaéophyta nyaéta alga anu boga anggota rada loba nyaéta 1.500 spésiés
Rata-rata anggotana multisélular jeung sababaraha spésiés boga habitat di laut
Ngan sababaraha jenis anu hirup di cai tawar
Pigmén anu paling dominan ti Phaéophyta nyaéta fukosantin atawa warna cokelat
Struktur awak Phaéophyta mirip tatangkalan jangkung sabab boga struktur akar, catang jeung daun
Cara réproduksi Phaéophyta bisa aséksual ogé bisa séksual
Sacara aséksual, Phaéophyta ngabentuk zoospora
Sedengkeun sacara séksual, ngahasilkeun gamet jalu jeung bikang
Conto ti alga coklat nyaéta "Sargassum", "Fucus" jeung "Turbinaria"
Rhodophyta (Alga Beureum)
Rhodophyta atawa alga beureum mangrupa phylum anu boga pigmén dominan fikoeritrin atawa beureum
Phylum ieu mibanda anggota anu loba nyaéta nepi ka 4.000 spésiés
Rhodophyta habitatna lolobana di laut
Tapi aya ogé anu hirup di cai tawar
Cara réproduksi rhodophyta nyaéta sacara aséksual jeung séksual
Sacara Aséksual, rhodophyta ngabentuk tettraspora anu bakal jadi gamet jalu jeung bikang
Aya ogé anu sacara séksual nyaéta jalu jeung gamet bikang
Gamet jalu teu mibanda flagéla sarta disebut spermatium
Sedengkeun gamet bikang mibanda flagéla sarta disebut kapogonium
Conto spésiés Rhodophyta nyaéta "Corrallina", "Eucheuma", jeung "Gelidium"
Ciliata (basa Latin, "cilia" hartina buuk leutik) atawa Ciliophora (basa Yunani, "phora" hartina obahan) nu hartina obah maké "silia" (buuk geter)
Ciliata disebut ogé infusoria (basa Latin, "infus "hartina nyicikeun) sabab sato ieu bisa kapanggih di tempat cai urut pamiceunan atawa kocoran
Silia kapanggih di sakabéh sél atawa ngan di bagéan anu tangtu
Iwal pungsina pikeun gerak, silia ogé disebut minangka alat bantu dahar
Silia mantuan gerak dahareun ka bagéan sitostoma
Kadaharan nu kakumpul du sitostoma bakal diteruskeun ka jero sitofaring (tikoro sél)
Lamun geus pinuh, kadaharan bakal asup ka sitoplasma kalawan bentuk vakuola kadaharan
Sél ciliata mibanda ciri husus nyaéta mibanda dua inti; makronukléus jeung mikronukléus
Makronukléus luyu jeung ngaranna, boga ukuran leuwih gedé batan mikronukléus
Makronukléus boga fungsi végétatif nyaéta pikeun prosés tumuwuhna
Mikronukléus mibanda fungsi réproduktif, nyaéta konjugasi
Ciliata ogé mibanda trikokis anu fungsina pikeun mertahankeun diri tina musuh
Ciliata hirup bébas di daérah lembab leuwih ka baseuh boh cai tawar atawa laut
Ciliata ogé hirup di jero sato séjén sacara simbiosis atawa parasit
Ciliata nu hirup bébas di alam contona "Paramecium caudatum, Didinium, Stentor, Balantidium, "jeung "Vorticella"
Rupa séjéna hirup ku cara simbiosis di jero beuteung sato nu ngadahar jukut sarta boga pungsi mantuan nyerna sélulosa anu aya di jukut
Ngan saeutik CIliata anu hirup jadi parasit
salah sahijina nyaéta "Balantidium coli"
Ciliata ieu hirup dina usus badag sato atawa manusa jeung ngalantarankeun diaré (balantidiosis)
Ciliata réproduksi sacara aséksual jeung séksual
Réproduksi aséksual, ku cara meulah biner "membujur ""transversal"
Réproduksi séksual dilakukan kalawan konjugasi
Spésiés tina Ciliata bisa ditataan saperti ieu di handap:
Apicomplexa atawa sakapeung sok disebut Sporozoa (basa Latin, "spore = siki, zoa = sato") nyaéta kelompok protista unisélulér nu siklus hirupna miboga wangun siga spora
Apicomplexa teu mibanda alat gerak
Sakabéh apicomplexa hirup minangka parasit dina awak sato jeung manusa
Sistem Hirup Apicomplexa
Cara réproduksi apicomplexa nyaéta sacara aséksual jeung séksual
Gantina sistem aséksual jeung séksualna kompléks, kalawan robahna bisa sababaraha kali ganti bentuk sarta kudu boga dua atau leuwih indung inang
Réproduksi aséksual dilakonan ku cara meulah binér
Sedengkeun réproduksi séksual dilakonan ku ngawangun gamet tuluy diteruskeun ku ngahijina gamet jalu jeung bikang
Conto apicomplexa nyaéta "Toxoplasma gondii" anu ngalantarankeun panyakit toksoplasmosis jeung "Plasmodium" anu ngalantarankeun panyakit malaria di manusa
"Toxoplasma gondii" asup ka awak manusa ngaliwatan kadaharan, misalna daging nu katepaan kista "Toxoplasma" ti féses ucing
Inféksi "Toxoplasma" utama ngabahayakeun pikeun indung nu keur reuneuh sabab bisa maéhan émbrio atawa orok nu dibabarkeun bisa cacat
"Plasmodium" asup ka awak manusa ngaliwatan reungit "Anopheles" bikang
Di jero awak manusa, plasmodium nyerang sél-sél haté jeung sél-sél getih (éritrosit)
Aya opat rupa plasmodium anu bisa ngalantarankeun panyakit malaria nyaéta "Plasmodium vivax, Plasmodium ovale, Plasmodium malariae, "jeung "Plasmodium falciparum". "
"Plasmodium vivax jeung Plasmodium ovale ngalantarankeun panyakit malaria tertiana, Plasmodium malariae ngalantarankeun panyakit malaria kuartana, jeung Plasmodium falciparum ngalantarankeun panyakit malaria anu pangbahayana nyaéta malaria tropikana Plasmodium vivax jeung Plasmodium ovale bisa hirup sanajan teu aktif di jero sél haté anu kajangkit malaria mangbulan-bulan nepi ka taunan
Balukarna, di hiji mangsa panyakit malaria bisa kambuh deui
Cara megatkeun siklus hirupna nyaéta ku cara nyempitkeun daérah hirupna nyaéta cai
Boh nguras cai atawa nutup penampungan cai
Platyhelminthes (asal kecap ti basa Yunani, "platy "hartina "pipih atawa ipis, helminthes "hartina "cacing") nyaéta filum ti karajaan Animalia (sato) nu struktur awakna geus leuwih sampurna ti batan Porifera jeung Coelenterata
Platyhelminthes boga tilu lapisan sél ("triplobastik") nyaéta éktoderm, mésoderm jeung éndoderm
Ahli biasana mikawanoh platyhelminthes dumasar kana ukuran, bentuk, struktur jeung pungsi awak
Ukuran jeung Bentuk
Platyhelminthes boga ukuran anu rupa-rupa, ti mimiti nu ukurana mikroskopis nepi ka nu panjangna 20 m. Awak platyhelminthes simétri bilateral kalawan wangunna nu ipis
Di sakabéh sato simétri bilateral, platyhelminthes boga awak nu pangsederhanana
Struktur jeung Pungsi Awak
Platyhelminthes teu boga lolongkrang atawa rangka awak (selom) nepi ka disebut sato "aselomata"
Sistem "pencernaan" ngawengku sungut, faring jeung usus (teu boga anus)
Usus nu boga cabang ka sakabéh awakna
Platyhemilnthes teu boga sistem sirkulasi getih
Platyhelminthes ogé teu boga sistem réspirasi jeung ékskrési
Sistem napasna ngaliwatan cara difusi ka sakabéh sél awakna
Prosés ieu bisa dilakukeun sabab dilantarankeun awakna anu pipih
Sistem ékskrési di kelompok platyhelmintes séjén boga pungsi pikeun ngajaga kadar cai dina awakna
Sistem réproduksi platyhelminthes dilakukeun sacara aséksual jeung séksual
Filum ieu kaasup sato hérmaprodit, hartina dina hiji individu boga organ séksual jalu sarta organ séksual bikang
Réproduksi sacara aséksual biasana dilakukeun ngaliwatan cara fragméntasi
Sedengkeun réproduksi sacara séksual dilakukeun ngaliwatan ngahijina spérma jeung ovum
Platyhelminthes kawengku ku tilu klasifikasi nyaéta "Turbellaria, Trematoda "jeung "Cestoda"
Sakabéh klasifikasi baris ditataan saperti ieu di handap: Turbellaria
Turbellaria nyaéta kelas ti filum platyhelminthes anu hirup nonparasit sarta lolobana hirup di laut
Turbellaria mibanda struktur awak "silia "("rambut getar")
Silia dipaké pikeun alat gerak
Iwal maké silia, sato ieu gerak maké otot awakna anu sarupa siga gelombang
Conto sato turbellaria nyaéta "Dugesia "sp
atawa sakapeung disebut ogé planaria
Planaria boga struktur awak wangunna segitilu jeung boga bintik panon di bagéan hareup ("anterior")
Bintik panon ieu anu boga pungsi ngabédakeun kaayaan poék jeung caang
Pikeun sistem réproduksina, sacara aséksual jeung séksual
Sacara aséksual ngaliwatan cara fragméntasi (unggal sésa pameulahan awakna bakal jadi individu anyar nu utuh)
Réproduksi séksualna ngaliwatan fértilisasi sacara silang antara dua individu
Sistem "pencernaan" ngawengku sungut, faring anu tuluy lanjut ka usus mangcabang-cabang nu disebut gastrovaskulér, sarta teu boga anus
Faring nongtot di sisi véntral jeung tungtungna balik deui ka sungut
Sistem ékskrési ngawengku sapasang saluran manjang sarta boga loba cabang nu disebut protonefridia nu tungtungna aya di liang/pori awakna anu disebut sél seuneu/"flame sél"
Trématoda ("cacing isap")
Trématoda disebut ogé cacing isap (bs
Sunda, "sedot") sabab cacing ieu ngaboga alat "penghisap"
Alat éta aya di sungut bagéan anterior awakna
Alat éta digunakeun pikeun napel ka awak indung inang
Ku kituna bisa disebut yén trématoda minangka sato parasit
Trématoda nu geus gedé biasana hirup di jero haté, usus, paru-paru, ginjal jeung "pembuluh "getih vertebrata
Trématoda aya sarta ngajaga hirupna di jero awak inangna ku cara ngalapisan awakna ku kutikula
Awakna teu boga silia
salah sahiji conto trématoda nyaéta cacing haté ("Fasciola hepatica")
Cacing ieu boga siklus hirup nu kompléks sabab kudu boga dua rupa inang, nyaéta inang utama jeung inang perantara
Siklus hirup cacing ieu ngawengku dua faseu nyaéta aséksual jeung séksual
Aséksual ku cara meulah awakna nalika masih jadi larva di jero awak inang perantara
Séksual nalika cacing geus gedé di jero awak inang utama
Céstoda ("cacing pita")
Céstoda disebut ogé cacing pita sabab wangunna pipih tuluy manjang siga pita
Awakna nu diwangun ku sababaraha ségmén, unggal ségmén disebut "prolotid"
Proglotid saliwat bisa katempo siga individu mandiri sabab boga kalengkepan organ sakumaha organismeu biasana
Ku kituna sistem ségméntasi di céstoda dingaranan ségméntasi "strobilasi"
Di bagéan anterior aya skoleks (hulu) anu dilengkepan ku pangait ("rostelum") jeung alat "penghisap" ("sucker")
Cacing pita sipatna hérmaprodit
Proglotid nu geus leuwih kolot biasana aya di pangtukangna jauh ti hulu
Cara daharna ngaliwatan nyokot ka inang ku cara "absorbsi" ngaliwatan sakabéh awakna
Batang nujul kana sababaraha hal kasebut:
Situ Cangkuang nyaéta salah sahiji situ nu aya di Désa Cangkuang, Kacamatan Lélés, Kabupatén Garut
Legana 340,775 Ha
Ieu situ sabagéanana katutupan ku kembang taraté
Aya hiji pulo leutik di tengah situ, nu di jerona aya Candi Cangkuang
Di sajeroeun candi aya arca Siwa Hindu
Kecap Cangkuang dicokot tina ngaran sabangsaning tatangkalan nyaéta tangkal cangkuang "(Pandanus Furcatus)" nu aya kénéh di sabudeureun ieu wewengkon
Cangkuang geus diwangun ti jaman karajaan Sunda munggaran nyaéta Karajaan Galuh
Di deukeuteun situ aya makam Mbah Arif Muhammad, salah saurang tentara Karajaan Mataram ti Jawa Tengah nu indit nyerang Walanda di Batavia abad ka-17
Seranganana gagal, anjeunna teu mulang, tapi tumetep di wewengkon Cangkuang keur ngajarkeun jeung nyebarkeun agama Islam ka masarakat sabudeureunana, persisna di di kampung Pulo nu mana katurunanana tumetep tepi ka kiwari
Aljabar mangrupa cabang tina widang kaélmuan matématika nu kapanggih ku Abu Abdullah Muhammad ibn Musa al-Khwarizmi
Ngaran aljabar sorangan dicokot tina basa Arab "al-jabr" nu mibanda harti hubungan atawa pakampungan
Aljabar bisa dihartikeun minangka cabang matématik nu ngulik konsép atawa prinsip basajan jeung ngaréngsékeun masalah ku jalan ngagunakeun lambang atawa aksara nu tangtu
Contona, dina aljabar nu ilahar ngagunakeun hurup / lambang x anu ngagambarkeun niléy a nomer nu rék ditéangan
Konsép aljabar dipaké ku matematikawan dina prosés néangan pola hiji nomer
Nurutkeun catetan sajarah nu aya, pamakéan aljabar geus dipikawanoh salila rébuan taun ka tukang
Aljabar geus dipaké ku matematikawan di ngeunaan 3500 taun ka tukang di peradaban Mesopotamia
Awal mula dikenalna ngaran aljabar nyaéta ti saprak al-Khwarizmi nulis dina bukuna nu boga judul The Compendious Book on Calculation by Completion and Balancing
Saterusna sumebarna istilah sanggeus karya ieu ditarjamahkeun ka sagala rupa basa Éropa ku mahasiswa-Na ngaranna Omar Khayyam
Sacara umum, aljabar bisa dibagi jadi sababaraha rupa, sahenteuna aya 5 jinis paling umum tina aljabar, nyaéta: Aljabar Dasar
Biasa disebut ogé aljabar eleménter, nyaéta jinis aljabar anu nalungtik sifat-sifat nu lumangsung kana operasi bilangan riil nu direkam kana bentuk simbol anu nuduhkeun kana konstanta sarta variabel
Aljabar Dasar the nyaéta jinis aljabar nu sok kapanggih kuurang dina pelajaran di sakola
Aljabar Dasar aya pikeun maranéhanana anu bener teu nyaho kana aljabar
Aljabar abstrak katelah aljabar modérn anu ngulik struktur Aljabar dina bentuk Ring, Group, jeung Medan (widang) anu saterusna diajarkeun jeung ditetepkeun ku cara aksiomatis
Aljabar ieu nalungtik sipat husus anu lumangsung di rohangan vektor
ogé ditalungtik aljabar matrix
Nalungtik sipat tina struktur aljabar nu aya
contona: 2x jeung 3x², -7y jeung -x² Suku hiji mangrupa bentuk aljabar nu teu disambungkeun ku jumlah jeung operasi bédana
contona: 2x, 4y, ... Binomial mangrupa bentuk aljabar nu disambungkeun ku operasi tunggal atawa jumlah bédana
contona: 2x-4y, Â²-5, ... suku tilu disambungkeun ku sakur aljabar atawa béda dua operasi
contona: 2x² + 3 × -1, 3x + 4y-XY,
Kota Padang minangka dayeuh nu perenahna aya di propinsi Sumatera Kulon
Iwal ti éta, Kota Padang minangka puseur dayeuh pamaréntahan propinsi Sumatera Kulon
Kalawan jumlah masarakat 1.000.096 Kota Padang disebut puseur kamekaran wilayah métropolitan Palapa
Sajarah Kota Padang
Kota Padang nyaéta salah sahiji dayeuh pangkolotna di babasisir kulon Sumatera di Basisir Hindia
Mimitina (saméméh abad ka-17) Kota Padang dicicingan ku pamayang, patani uyah jeung padagang
Mangsa harita, Padang bisa disebut lain dayeuh penting ku sabab arus paniagaan urang Minang ngarah ka basisir wétan ngaliwatan walungan-walungan gedé
Nalika Selat Malaka teu aman mangsa harita, ditambah ku lobana bajak laut jeung perang, paniagaan pindah ka basisir beulah kulon Sumatera
Bangsa Acéh disebut kelompok munggaran datang sanggeus Malaka dikawasaan ku Portugis di tungtung abad ka-16
Ti dinya basisir Tiku, Pariaman jeung Inderapura nu dikawasaan ku raja ngora wakil Pagaruyung robah jadi palabuan-palabuan penting sabab posisina nu deukeut jeung sumber-sumber komodiri saperti lada, cengkéh, pala jeung emas
Sabada Walanda datang nyirian Padang sabab muharana nu alus jeung badag sarta hawana masih alus, Walanda ngalakukeun sababaraha cara sangkan bisa meunangkeun Kota Padang
Taun 1660 Kota Padang bisa dikawasaan ku Walanda ngaliwatan pajangjian jeung raja-raja ngora ti Pagaruyung
Taun 1667 Walanda nyieun Loji anu pungsina salaku gudang ogé tangki pikeun dikawasaan alamna kalawan alesan kaamanan
Nalika kaping 20 Mei 1785 Walanda netepkeun Padang salaku puseur pamaréntahan jeung paniagaan di Sumatera Kulon
Kota Padang leuwih ramé sanggeus ayana palabuan Teluk Bayur, Semen jeung Tambang Batubara (di Sawahlunto), sarta jalur karéta api
Milangkala Kota Padang nyaéta kaping 7 Agustus nyoko kana penyerbuan gedé-gedéan ka Loji Walanda di Kepalo Koto Batang Arau nu didasaran ku sumanget patriotisme jeung rasa kadeudeuh ka lemah cai pikeun ngusir kumpeni di Nusantara
Sacara géografis, Kota Padang aya di koordinat 00o44'00"-01o08'35"LS jeung 100o05'05"-00o34'09"BT
Kalawan lega wilayahna 649.96 km2
Wates-wates Kota Padang baris didadarkeun saperti ieu di handap: Kacamatan anu padet pangeusi nyaéta Kacamatan Padang timur, Padang Barat, Padang Utara anu topografi wilayahna datar sarta loba fasilitas umum jeung sosial, infrastruktur pangrojong saperti jalan, sanitasi, drainaseu, listrik, télékomunikasi jeung sajabana
Kota Padang diliwatan ku lima walungan gedé jeung 16 walungan leutik
Iwal ti éta, Kota Padang boga pulo nu jumlahna 19 pulo
Sacara administrasi, ti taun 1999 aya parobahan ngeunaan jumlah wilayah anu mimitina 194 kalurahan jadi 104 kalurahan
Ngaliwatan undang-undang éta tuluy diganti ku Undang-undang nomor 32 taun 2004 ngeunaan Pemerintahan Daérah, istilah daérah tingkat II kotamadya diganti ku istilah Kota hungkul
Jumlah pagawé anu aya di lingkungan pamaréntah Kota Padang taun 2013 kacatet 12.749 urang anu lolobana lulusan sarjana (40,51%) dituturkeun ku pagawé lulusan Diploma (28,54%) sarta SMA (24,39%)
Kasultanan Acéh, atawa Karajaan Acéh Darussalam (basa Acéh: "Keurajeuën Acéh Darussalam"; dina hurup pégon: كاورجاون اچيه دارالسلام) minangka kasultanan Islam nu perenahna aya di Propinsi Acéh, Indonésia
Kalawan Sultan kahijina nyaéta Sultan Ali Mughayat Syah
Mangsa 1607-1636 Acéh jadi kasohor sabab majuna di widang pulitik, ékonomi-padagangan, hubungan internasional, kuatna angkatan perang jeung mekarkeun kabudayaan sarta ngukuhkeun kahirupan agama Islam
Numutkeun sumber ti Cina jeung hikayat-hikayat sarta legenda nepi ka warta Portugis, Tomé Pires yén saméméh Kasultanan Acéh Darussalam geus aya kasultanan-kasultanan
Numutkeun warta ti Cina nyaéta Chau-Ju-Kua jeung Kitab "Negarakartagama" yasana Prapanca, Lambri atawa Lamuri atawa Ramni disebut salaku karajaan nu aya nalika abad ka-13-14 M" "sarta aya di handapeun Sriwijaya jeung Majapahit
Sanggeus éta, Sultan Ali Mughayat Syah nu ngarana di warta Portugis disebut Raja Brahim, ngaleupaskeun diri ti kakawasaan karajaan Pedir taun 1520 jeung dina mangsa éta ogé nyokot karajaan Daya ka kakawasaan Acéh
Mangsa harita, Sultan Ali Mughayat Shah ti Acéh boga tarékah pikeun ngahijikeun kabéh kakuatan anti-Portugis pikeun ngusir kolonial ti markasna di Pidië (1521) jeung Pasai (1524)
Cara ieu ngawengku usaha bangsawan jeung rahayat mangsa harita
Ti dinya dataran basisir kalér nu subur dihijikeun ku walungan Acéh (Acéh Besar, urang Éropa nyebutna Atjéh Proper atawa Groot-Atjeh) nu diwatesan ku pasir-pasir nu handap
Rahayat Samudera Pasai bisa disebut salaku bangsa nu nyorangan sanajan maké basa Acéh, ngaku ka sultan-sultan Acéh jeung nganggap dirina urang Acéh
Sanggeus dihijikeun, sakabéh kulawarga Sultan dihijikeun kalawan dibéré kalungguhan nu penting di Pidië, Pasai jeung puseur penting kasultanan Acéh di basisir Kulon
Padagang asing bisa dagang tapi ngan bisa di puseur dayeuh, deukeut muhara walungan Acéh-Banda Acéh Darussalam
Peran penting Banda Acéh Darussalam nyaéta minangka jalur anyar padagang Muslim ngaliwatan Selat Sunda teu deui ngaliwatan Selat Malaka ngalantarankeun mangsa abad ka-19, jumlah rahayat di Acéh Besar jadi daérah pangpadetna di Sumatera kalawan jumlah penduduk 300.000 jalma
Salila saabad diplomasi jeung nalukeun daérah sakurilingna nu dilancarkeun ku Ali Muhayat, kabeungharan puseurdayeuh-palabuan éta disawang yén sultan-sultan sanggeus Sultan Ali Mughayat Syah bisa nalukeun kaum ménak nu masih gumantung kana hasil tatanén salaku sumber kabeungharana
Kawijakan kasultanan nyaéta sakabéh ménak kudu ngarojong kana kawijakan nu maksudna pikeun ngahontal kadigjayaan ngaliwatan dua ambisi: ngusir Portugis ti Selat Malaja jeung nyekel monopoli ékspor hasil produksi Sumatra jeung Malaya
Raketna Kasultanan Acéh jeung Asia Barat utamana Turki ngalantarankeun Sultan Ala'ad-din Riayat Shah al-Kahar (1537-1571) nyokot jalur resmi pikeun ngaku kana kakawasaan Sultan Turki di luhur Acéh kalawan upeti bantuan militér Turki pikeun ngalawan Portugis
Tawis Katineung éta tuluy dihirupkeun ku Kasultanan Acéh ngaliwatan dipakéna kélébét (basa Acéh: alam) beureum Kasultanan Ottoman ogé disimpena meriam gedé "lada secupak" (takaran hijian pikeun lada) nu ngajaga "dalam "(istana raja jeung buruana) di Banda Acéh
Kélébét jeung meriam ieu dipihormat minangka paméréan Khalifah, lambang yén karajaan handapna bakal terus dijaga
Sultan Ali Mughayat tilem taun 1530 sarta di kurebkeun di Kandang XII Banda Acéh
Tuluy kakawasaan diteruskeun ku Sultan Ala'ad-din Riayat Shah al-Kahar (1537-1571)
Dina taun 1563, Sultan Ala'ad-din Riayat Shah al-Kahar ngirim utusan ka Konstantinopél ménta bantuan dina usaha ngalawan Portugis
Dua taun sanggeus éta bantuan datang ti Turki
Kalawan kakuatan tentara Sultan Alaud-din Riayat Shah al-Kahar anjeunna loba nyerang jeung nalukeun loba karajaan saperti Batak, Aru jeung Barus
Pikeun ngajaga kautuhan kasultanan, Sultan nempatkeun salaki ti dulur awéwéna di Barus kalawan gelar Sultan Barus, dua urang putra Sultan diangkat jadi Sultan Aru jeung Sultan Pariaman kalawan gelar resmi Sultan Ghori jeung Sultan Mughal sarta sababaraha daérah pangaruh Kasultanan Acéh ditempatkeun wakil-wakilna ti Acéh
Nalika taun 1537, 1547 jeung 1568 Sultan nyerang Johor jeung Malaka ngaliwatan tangtara anu gedé ogé dibantuan ku tangtara Turki anu diperbantukeun di sababaraha meriam nu ukurana leutik jeung gedé
Upaya pikeun ngalegakeun kasultanan dituluykeun ku Sultan Pariaman nu maréntah ti taun 1568 nepi ka 1588 sarta nalukeun Malaka taun 1573 jeung ka Pérak taun 1575
Disagédéngeun éta, ngayakeun tali kerjasama jeung Ratu Kalinyamat di Japara
Nalika perang di Pérak 1579 Sultan Ahmad maot
Garwa jeung budakna dibawa ka Acéh tuluy ditikahkeun jeung putri Sultan nu saterusna bakal ngagantikeun Sultan kalawan gelar Sultan Alauddin Mansur Syah
Mangsa kajayaan Kasultanan Acéh boh di jero boh di luar nagri aya di mangsa kakawasaan Sultan Iskandar Muda (1607-1636)
Kawasa kasultanan dilaksanakeun kalawan lancar ka sakabéh palabuan penting di basisir kulon Sumatera jeung ka basisir wétan nepi ka Asahan di kidul
Lalayaran dina maksud nalukeun daérah séjén nepi ka Pahang, di basisir wétan Semenanjung Malaya ogé padagang asing dipaksa taluk kana kakawasaana
Karajaan beunghar sarta jadi puseur élmu pangaweruh nu euweuh babandinganana
Di widang pulitik Sultan Iskandar Muda geus nalukeun daérah-daérah nu aya di basisir wétan jeung kulon
Kitu ogé Johor di Semenanjung Malaysia nu geus diserang tuluy ngaku kana kakawasaan Kasultanan Acéh Darussalam
Kalungguhan Portugis di Malaka beuki kaancam jeung tuluy diserang, sanajan runtagna Malaka salaku puseur padagangan di Asia Tenggara di taun 1641 ku VOC Walanda
Hubungan pulitik jeung nagara di Wétan Tengah beuki dironjatkeun jeung kitu ogé hubungan padagangan utamana jeung Mesir, Turki, Arab, Prancis, Inggris, Afrika, India, Cina jeung Jepang
Komoditas nu diimpor nyaéta béas, guci, gula (sakar), sakar lumat, anggur, kurma, timah bodas jeung hideung, beusi, tékstil ti katun, lawon batik mori, pinggan jeung mangkok, kipas, kertas, opium, cai mawar jeung sajabana nu disebut dina Kitab Adat Acéh
Sedengkeun komoditas nu di ékspor ti Acéh nyaéta kai cendana, saapan, gandarukem (resin), damar, getah perca, obat-obatan, minyak seungit, rasamala, kapur barus, bunga lawang, lada, gading, lilin, tali beubeur, sutra, porselin, pakéan, minyak jeung emas
Kitu ogé kamajuan Acéh dina widang padagangan sanajan saméméh datangna urang Inggris jeung Walanda geus mapan tapi sanggeus ayana dua padagang bangsa Barat éta pulitik jeung sistem padagangan Kasultanan Acéh ngalaman parobahan sabab sistem padagangan dua bangsa éta ngaliwatan perantara jeung padagang-padagang asing éta teu paham kana cara padagangan di Acéh
Dina widang kaagamaan, Kasultanan Acéh geus boga sistem birokrasi nu hadé jeung aturan hukum anu kacatet dina "Adat Makeuta Alam "atawa "Kanun Makeuta Alam"
Iskandar Muda ngarojong ogé kamekaran kaagamaan nu diajarkeun ku ulama-ulama utamana sufismeu atawa tasawuf "Wandatul Wujud "atawa "Wujuddiyah, "pamikiran mistiko-filosofis nu diajarkeun ku Hamzah al-Fansuri
Sultan Iskandar Muda maot taun 1641
Sultan Iskandar Muda salaku Sultan Acéh anu gedé, boga tilu cita-cita pikeun kamajuan Kasultanan Acéh, nyaéta: Kamunduran jeung Perang Acéh
Abad ka-18 mangrupa abad panghéséna pikeun Kasultanan Acéh
Sababaraha sengketa tutuluyan ngaganggayot di pamaréntahan Kasultanan
Saperti perang dulur, leupasna kasultanan handap jeung beuki kuatna kakawasaan kolonial
Kasultanan angger meunang panghasilan ngan teu sabaraha
Unggal taun 12 kapal mawa candu jeung lawon ti basisir Coromandel pikeun ditukeur ku pinang jeung lada nu aya di basisir kalér Acéh, emas jeung kapur barus di basisir kulon jeung timah nu diimpor ti Semenanjung Malaya
Padagangan ieu beuki lila beuki dikawasaan ku padagang Inggris nu boga markas di India
Ngarojong Perusahaan India Timur Inggris pikeun nyawang Acéh minangka tempat nu bisa waé dijadikeun puseur ngumpulkeun hasil bumi Indonésia pikeun ditukeurkeun jeung téh ti Cina sarta tempat pikeun ngabenerkeun armada dagang India salila usum muson timur
Ti dinya urang Acéh tara pernah curiga ka pos militér asing bangsa mana waé ogé
Sanggeus sababaraha kali Inggris teu bisa ngarayu sangkan Acéh jadi tempat nyimpang, Inggris nyieun palabuan anyar di Pénang
Perang Saudara dimimitian ti dinya antara Sultan Jauhae al-Alam Shah jeung, Leubé Dapa, Uléëbalang ti Acéh Besar jeung Uléëbalang ti Pidië
Taun 1873-1904 mimiti Perang Acéh diumumkeun nu disebut-sebut salaku perang panglilana, pangkuatna jeung panggedéna sabab dirojong ogé ku motivasi kaagamaan ngalawan kafir nu dipikawanoh ku "Perang Sabil"
Dina perang éta, Jenderal Johler ditémbak kaping 14 April 1873
Kaping 9 Désémber 1873 tangtara Walanda datang jeung ngawasaan Acéh
Tapi Sultan jeung putrana nu masih leutik, kulawargana, sarta Panglima Polim bisa ngungsi
Gempuran pasukan Acéh dipingpin ku Uléëbalang jeung ulama
Di antarana, Panglima Polim, Habib Abdurrahman, Teuku Cik Di Tiro jeung Teuku Umar sarta garwana Cut Nyak Din
Di Kampung Tunga, pasukan Acéh bisa ngéléhkeun Walanda nepi ka pamingpinna Jenderal Pel ditembak nalika taun 1878
Taun 1880 tangtara Walanda ngarasa kalungguhana teu aman tuluy mundur
Tapi taun 1884 Walanda balik deui kalawan hasil nu sia-sia
Sanggeus perlawanan jeung prakték adudomba, pangaruh Kasultanan Acéh beuki lila beuki ngaleungit
Uléëbalang jeung Sistem Bagi Wilayah
Numutkeun tradisi Acéh, Iskandar Muda ngabagi wilayah Acéh kalawan wilayah administrasi anu dingaranan Uléëbalang jeung mukim
Mukim mimitina nyaéta pakumpulan sababaraha désa pikeun ngarojong hiji masjid anu dipingpin ku hiji Imam (basa Acéh Imeum)
Ulubalang mimitina handapeun-utama Sultan nu dibéré sababaraha mukim pikeun diperenahkeun sacara féodal
Pola ieu kapanggih di Acéh Besar jeung nagri-nagri talukan Acéh nu penting
Mangsa Sultanah Zakiatuddin Inayat Syah 1678 - 1688 M dilakukeun réformasi bagi wilayah
Kasultanan Acéh dibagi ku tilu fédérasi jeung daérah otonom
Wangun federasi dingatanan "Sagoe "jeung pupuhuna disebut "Panglima Sagoe."
Bagi-bagi wilayah baris ditataan ngaliwatan tilu sagi (Lhée Sagoe) baris ditataan saperti ieu di handap: * "Sagoe XXII Mukim", pupuhu Sagoena boga gelar Sri Muda Perkasa Panglima Polem Wazirul Azmi
Iwal ti éta anjeuna diangkat jadi Wazirud Daulah (Menteri Negara)
* "Sagoe XXV Mukim", pupuhu Sagoena boga gelar Sri Setia Ulama Kadli Malikul 'Alam
Ogé diangkat jadi Pupuhu Majelis Ulama Kasultanan
* "Sagoe XXVI Mukim", pupuhu Sagoena boga gelar Sri Imeum Muda Panglima Wazirul Uzza
Iwal ti éta anjeuna diangkat jadi Wazirul Harb (Menteri Urusan Perang)
Dina unggal Sagoé aya "Gampong"
Unggal gampong boga hiji "Meunasah"
Tuluy gampong éta ngawangun "Mukim "nu unggal mukim aya hiji masjid pikeun shalat jumat numutkeun mazhab Syafi'i
Vereenigde Oostindische Compagnie (VOC) atawa Kongsi Dagang (basa Inggris: the Dutch éast India Company) nyaéta sarékat dagang nu dijieun ku pamaréntah Walanda kalawan alpukahna Pangéran Mauritz jeung Johan van Olden Barnevelt ngaliwatan otoritas jeung lisénsi ti "Staten-Generaal" (Parlemén Walanda) kalawan dibuktikeun ku surat ijin ("Octrooi")"
"VOC ngabogaan genep bagéan nu dieusi ku genep wilayah nagara bagéan di Walanda nyaéta Amsterdam, Middelburg (Zeeland), Enkhuizen, Delft, Hoorn, jeung Rotterdam nu disebut "Kamer"
Unggal "kamer" nangtukeun wawakil pikeun dijadikeun diréktur, ti sakabéh "kamer" jumlah dirékturna nyaéta 17 urang nu disebut "Heeren XVII "(17 tuan-tuan)
Amsterdam minangka nagara bagéan nu boga peran penting sarta markasna di dinya, dibéré hak jumlah dirékturna 8 ti "Heeren XVII"
Sanggeus ngabébaskeun diri ti panjajagan Spanyol taun 1581, bangsa Walanda ngawangun hiji Républik Belanda Serikat nu dibéré ngaran "De Républiek der Verenigde Nederlanden"
Unggal nagara bagian dilengkepan ku déwan wawakil masing-masing ("Staten")
Mangsa harita Walanda teu boga raja tapi aya kulawarga Oranye nu boga pungsi pikeun ngahijikeun nagara bagéan
Iwal ti éta, aya hiji déwan wawakil nu ngawengku sakabéh nagara bagéan nu dingaranan "Staten-Generaal"
Sistem padagangan nu boga aspék pulitik jeung aspék swasta aya patalina jeung kamekaran masarakat Walanda mangsa harita
Dina kamekarana widang ékonomi umumna (hususna padagang) aya di lapisan sosial nu dingaranan kaum "bougoeisie "(borjuis) sedengkeun pulitik masih aya di lapisan kaum aristokrat
Ku ayana gawé bareng éta, nyieun peluang bisa dilaksanakeun padagangan antarbuana di mangsa Modérn Awal harita
Kalawan bekel peta ti Italia (Vénésia), taun 1595 kapal-kapal niaga Walanda mimiti dagang di Banten jeung Sunda Kalapa
Padagangan éta dialpukahan ku padagang ti dayeuh Amsterdam kalawan lisénsi ti walikotana pikeun nyekel monopoli padagangan antara Amsterdan jeung Asia
Wewengkon Zeeland di kidul ogé ngawangun perusahaan palayaran niaga
Teu lila sababara kota séjén paheula heula ngawangun parusahaan palayaran niaga kalawan lisénsi ti walikotana séwang-séwangan
Lobana pausahaan palayaran niaga nu ngaku nyekel monopoli padagangan antara dayeuhna séwang-séwangan jeung Asia ngabalukarkeun bédana harga jual rempah-rempah nu diangkut ti Asia hususna Nusantara
Taun 1598, "Staten-Generaal "ngajukeun usulan sangkan pausahaan nu loba ngahiji kalawan ngahijikeun kapentingan pikeun bangsa Walanda
Diperlukeun waktu opat taun pikeun ngahijikeun éta pausahaan
Kalawan bantuan ti pamaréntah séwang-séwangan sarta intervénsi ti kulawarga Oranye (Pangéran Mauritz), kaping 20 Maret 1602 "Staten-Generaal "ngaluarkeun hiji surat izin ("Octrooi") ka hiji perusahaan nu dingaranan "Verenigde Oost-Indische Compagnie" (Sarékat Padagangan di Asia Wétan)
"Octrooi "éta lumaku 21 taun jeung bisa dibebener gumantung kabutuhan
Modal perusahaan disetor ku unggal anggota pangurus perusahaan lokal ditambah ku saham nu dibeuli ku saha waé ("Patiesipanten")
Nepi ka VOC bangkrut taun 1799, modal mimiti teu kungsi ditambahan nepi ka tambahan modal ngan gumantung ka dibeulina saham
Nepi ka taun 1619 VOC teu boga puseur padagangan di Asia
Ti taun 1602 Jendral VOC diangkat, kantorna ngan di hiji kapal VOC di basisir Nusantara
Taun 1619, Gubernur Jendral Jan Pieterszoon Coen ngarebut Jayakarta ogé "dalem" ti Pangéran Wijayakrama nu boga kakawasaan salaku wawakil ti Karajaan Banten
Kalawan ngarebut Jayakarta, VOC nyebut yén manéhna geus ngawasaan Karajaan Sunda nu mangsa harita perenahna ti Teluk Jakarta nepi ka Samudera Hindia
Urut "dalem" nu direbut, Jan Pieterszoon Coen ngawangun hiji bénténg nu dibéré ngaran Batavia
Tujuan VOC jeung Hak Istiméwa
Tujuan diwanguna VOC baris ditataan saperti ieu di handap: Mimitina VOC teu ngabogaan kaleuwihan ti modal, kapal, personal jeung senjata dibandingkeun kongsi-kongsi dagang bangsa-bangsa Éropa séjénna
Tapi VOC boga kaleuwihan, nyaéta tata gawé nu rapi jeung kakontrol dina hiji organisasi nu kuat
Sangkan bisa ngalaksanakeun tugas kalawan laluasa, VOC dibéré hak Istiméwa ku Pamaréntah Walanda nu dipikawanoh ku "hak Octrooi" ngawengku ieu di handap: Hak Istiméwa éta lumaku pikeun 20 taun jeung bisa diperpanjang
Salila waktu 1602 nepi ka 1799 "hak Octrooi" geus diperpanjang 30 kali
Hak éta lumaku di dua buana nyaéta Buana Amérika jeung Buana Aprika sarta antara Selat Magelhaéns (Amérika Kidul) jeung Cabo Bona Esperansa (Aprika Kidul)
Dilaksanakeuna hak "Octrooi" nimbulkeun protés ti nagara séjén
Sakumaha dilakukeun Hugo de Groot dina buku nu judulna "Mare Liberum"
Yén laut téh bébas dipimilik jeung dilayaran ku saha waé ogé
Aturan dina Monopoli Dagang
Pikeun meunangkeun kauntungan nu leuwih gedé, VOC nerapkeun monopoli dagang
Aturan nu ditetepkeun ku VOC dina ngalaksanakeun monopoli dagang baris ditataan saperti ieu di handap: Sistem Birokrasi VOC
Pikeun maréntah wilayah-wilayah di Indonésia nu geus dikawasaan, VOC ngangkat saurang "Gubernur Jenderal" nu dibantuan ku opat anggota nu disebut "Raad van Indie" (Déwan India)
Di handap gubernur jenderal diangkat sababaraha gubernur nu mingpin hiji daérah
Di handap gubernur aya "résidén" nu dibantuan ku "asistén résidén"
Pamaréntahan di handapna dipasrahkeun ka pamaréntahan tradisional nyaéta raja jeung bupati
Sababaraha gubernur jenderal VOC anu dianggap suksés dina ngamekarkeun usaha dagang jeung kolonialisasi VOC di Indonésia antarana saperti ieu di handap: Mundurna VOC
Mundur jeung bangkrutna VOC kajadian ti mimiti abad ka-18 dilantarankeun ku sababaraha hal saperti ieu di handap: Taun 1795 diwangun panitia pembubaran VOC
Taun éta ogé hak-hak istiméwa VOC ("Octrooi") dihapus
VOC dibubarkeun kaping 31 Désémber 1799 kalawan saldo karugian 134.700.000 gulden
Saterusna hutang jeung kabeungharan VOC diambil alih ku pamaréntah Karajaan Walanda
Déklarasi Bangkok (basa Inggris: Bangkok Déclaration) nyaéta dasar kapentingan nasiona, letak géografis, nasib nu sarua sarta kabudayaan di Asia Tenggara
Déklarasi ieu anu jadi dasar dijieuna ASEAN ("Association of South East Asian Nation")
Ditandatangan kaping 8 Agustus 1967 kalawan ditandatangan ku lima wakil nagara nyaéta Adam Malik (Indonésia), Rajaratnam (Singapura), Tun Abdul Razak (Malaysia), Narcisco Ramos (Filipina) jeung Thanat Khomat (Thailand) di Bangkok, Thailand
Tujuan jeung Eusi Déklarasi Bangkok
Déklarasi Bangkok teu bisa leupas tina maksud diadegkeuna organisasi di Asia Tenggara nyaéta ASéaN
Dasar nu dijadikeun adegan Déklarasi Bangkok nyaéta: Opat pokok pikiran éta dijadikeun tolak ukur pikeun dijieuna Déklarasi Bangkok nu eusina:
Perang Balkan nyaéta perang singget nu tujuana marebutkeun Turki di Éropa
Perang Balkan lumangsung taun 1912-1913
Dina perang kahiji, Turki diusir ti Éropa (iwal Konstantinopél) ku Sérbia, Bulgaria, Yunani jeung Monténégro
Perang Balkan I. Perang Balkan kahiji dimimitian nalika Monténégro nyerang Albania kalér kaping 8 Oktober 1912, teu lila anggota himpunan séjén ngamimitian nyerang Usmani
Perang ieu lumangsung nepi ka ayana gencatan senjata kaping 20 Méi 1913
Harita bangsa Bulgaria aya di Catalca kurang leuwih 40 km ti Istanbul
Sésa daérah kakawasaan Usmani di Éropa direbut ku sekutu séjéna
Sapuluh poé sanggeus Pajangjian London ditandatangan, netepkeun yén wates Kakaisaran Usmani di Éropa nyaéta 100 km ti Istanbul
Sapoé sanggeus tandatangan, Mahmut Sevket Pasha dibunuh di Bezayit Meydani
Sérbia teu puas kana ahir perang Balkan kahiji ku kituna Sérbia nungtut Bulgaria sangkan nyerahkeun Macedonia nu ngabalukarkeun dimimitiana Perang Balkan II
Perang Balkan II
Perang Balkan kadua dimimitian kaping 29 Juni 1913, nalika bangsa Bulgaria ngaluncurkeun serangan ngadadak ka Yunani jeung Sérbia teu lila dibantuan ku Rumania jeung Monténégro
Kabuktian, opat sekutu leuwih kuat ti batan Bulgaria nepi ka dipaksa nyerah
Enver nyokot kasempetan jeung mingpin pasukan pikeun ngawasaan deui Edirne kaping 21 Juli
Perang ieu sacara resmi dipungkas ngaliwatan Pajangjian Bukares ditéken kaping 10 Agustus 1913
Bulgaria kudu nyerahkeun bagéan-bagéan daérahna ka tilu nagara nu meunang nyaéta Yunani, Rumania jeung Turki
Perang Candu (basa Tionghoa: 鸦片战争; Hanzi tradisional: 鴉片戰爭; basa Tionghoa: Yāpiàn Zhànzhēng) atawa sakapeung disebut ogé Perang Anglo-Cina
Perang antara China jeung Inggris lumangsung ti taun 1839-1842
Inggris geus lila boga kahayang sangkan China muka palabuan-palabuan pikeun padagangan luar nagri
Ku kituna, Inggris ngajalankeun "siasat candu"
Ti 1900 diselundupkeun candu ka China
Padagangan ilégal obat bius beuki loba
Ti dinya Inggris untung gedé, tapi disebut-sebut yén rahayat China jadi korban
Ngaliwatan paréntah kaisar, candu boga Inggris di Kanton nu jumlahna réwuan peti jeung hargana puluhan juta dollar diancurkeun (1839)
Alesan ieu nu dipaké ku Inggris pikeun nabeuh perang ka China
Di Perang Candu ieu, China éléh jeung numutkeun Pajangjian Nanking (1842) China muka palabuan-palabuan Kanton, Shanghai, Amoy, Foochow jeung Ningpo pikeun padagangan Inggris sarta masrahkeun Hong Kong ka Inggris
Di taun 1860 dumasar Pajangjian Peking sanggeus Perang Candu nepi ka ahir, Hong Kong nu ngawengku Kowloon, Island jeung New Territories diséwakeun ka Britania Raya nepi ka 99 taun, kaétang 1 Juli 1898 nepi ka 30 Juni 1997
Kaping 1 Juli 1997 Hong Kong jadi Daérah Administratif Husus (Spécial Administrative Region-SAR) ti Républik Rakyat China
Rita Sugiarto () nyaéta tukang ngawih jeung panyipta lagu dangdut anu legendaris
Ngaranna mimiti dipikawanoh ti keur anjeunna duét sarta ngeusi sora dina pilem-pilem Rhoma Irama, kayaning "Gitar Tua" ,"Berkelana", jeung "Darah Muda"
Rita Sugiarto mibanda bakat nu pohara gedéna anu ditembongkeun ti keur diuk di bangku SD kénéh
Anjeunna ngahasil jadi juara sababaraha féstival musik pop ti mimiti tingkat Kota Madya Semarang nepi ka tingkat propinsi
Gabung jeung Soneta
Ti saprak gabung jeung Sonéta dina taun 1976 nepi ka 1981 saeutikna 20 album geus dipedal
di antarana Darah Muda, Begadang II, jeung Gitar Tua
Album pamungkas jeung Rhoma Irama judulna "Pemilu", anu dipedal dina taun 1981
Tuluy anjeunna mutuskan pikeun misahkeun diri ti Rhoma Irama anu geus ngagedékeun ngaranna
Dina taun 1981 anjeunna nikah jeung Jacky Zimah
Bareng jeung salakina anjeunna ngadegkeun Orkes Melayu Jackta Group, ku cara medalkeun debut munggaranna nu judulna "Vol.1"
Singel munggaran dina album ieu judulna "Jacky"
Lagu ieu dijieun sorangan ku Rita
Nyaritakeun ngeunaan katresna anjeunna ka salakina
Teu disangka lagu ieu laku luar biasa di pasar musik
Kasetna kajual nepi ka 2 juta keping
Ieu mangrupa rékor pangjualan album dangdut panglakuna sapanjang masa
Lagu "Jacky" ogé ngalanglang di mana-mana
Nepi ka kiwari geus puluhan album jeung ratusan lagu anu diciptakeun ku Rita Sugiarto
Swastika (devanagari: स्वस्तिक, Svastika) atawa gammadion cross, cross cramponnée, atawa manji (basa Jepang) nyaéta simbol nu umum dipaké salaku simbol suci umat Hindu, Jainisme atawa Buddha
Lambang nu awam katempo nyaéta 卐 atawa sok 卍. Harti
Numutkeun urang Bali, Swastika boga simbol yén déwa-déwa cicing ("loka-pala") di sakabéh arah angin
Wangunna saperti "cakra" nu muter, ogé ngabogaan harti yén déwa-déwa muterkeun alam pikeun nyiptakeun katingtriman, kasejahteraan jeung kasaimbangan nu abadi
Ieu ogé disebut "Déwa Nawa Sanga "(Siwa ditengah, Wisnu, Sambhu, Iswara, Mahéswara, Brahma, Rudra, Mahadéwa jeung Sankara)
Sedengkeun dina lukisan jeung ilustrasi kitab Jainisme Swastika nyaéta simbol umum India kuno nu asalna ti cahya panonpoé atawa ti yoni jeung kecap magis OM
Swastika ogé minangka motif hias géometris nu ngalantarankeun loba nagara nu ngagem kapercayaan Hindu, Jainisme atawa Buddha maké simbol ieu minangka simbol pangharepan anu hadé
Kecap "su- "nu hartina hadé sedengkeun -"asti- "boga maksud minangka atawa nyaéta sarta -"ka" nyaéta kecap sipat nu nyoko jadi kecap barang nu di transliterasi sacara harfiah maksudna nyaéta "nyoko kana kahadéan" atawa "kasejahteraan" sarta "hal nu nyieun untung"
Sunan Bonang atawa Maulana Makdum Ibrahim nyaéta putra ti Sunan Ampél jeung Nyi Ageng Manila nu babar dina taun 1465
Maulana Makdum Ibrahim ngadegkeun pondok pasantrén jeung masjid di Bonang daérah Tuban
Sunan Bonang minangka putra ti Sunan Ampél boga nasab silsilah nu sarua saperti silsilah Sunan Ampél
Numutkeun riwayat, anjeunna dibabarkeun taun 1465 M jeung tilar dunya taun 1524 M. anjeunna boga peran pikeun ngayakeun atikan agama Islam jeung ngalatih calon dai sarta mubaligh nu baris mancén nyumebarkeun agama Islam ka sakabéh daérah Pulo Jawa
Disebutkeun ogé Sunan Bonang nu boga andil nyiptakeun gending Dhurmo (basa Sunda: Durma) pikeun ngaleungitkeun kapercayaan ka ayana poé-poé sial numutkeun ajaran Hindu sarta ngahapus ngaran déwa-déwa sakti
Gantina Sunan Bonang méré pituduh jeung kapercayaan ayana malaékat jeung nabi
Sunan Bonang disebut boga gelar Prabu Hanyakrawarti sarta boga kawasa dina "Sesuluking Ngelmi lan Agami" nu hartina kalungguhana sarua jeung "mufti gedé" nu boga kawasa pikeun ngabenerkeun hal-hal nu aya pakaitna jeung kaagamaan (Islam) jeung élmu
Sunan Bonang minangka lanceuk ti Syarifuddin (Hasyim) nu dibéré jujuluk Sunan Drajat
Sarta batur dina ngélmu kaagamaan jeung Sunan Giri Sarta Sunan Gunung Jati kalawan guruna Maulana Ishaq
Jasa Sunan Bonang séjéna nyaéta ngawangun pamaréntah Islam di Demak Bintoro di handap pamaréntahan Radén Patah
anjeunna ogé ahli tasawuf kalawan kitab tasawufna nyaéta "Suluk Sunan Bonang" nu eusina himpunan pangajaran agama Islam nalika Sunan Bonang ngajarkeun santrina
Sunan Bonang dikurebkeun di Bonang, Tuban
Tepangna jeung Sunan Kalijaga
Numutkeun carita, Sunan Kalijaga putra ti Tumenggung Wilwatikta nu ngabdi ka Majapahit
Mimitina ngaran Sunan Kalijaga disebutna Said
Sanggeus éléh judi, Said jadi bangsat di basisir kalér
Hiji mangsa, Sunan Bonang liwat ka daérah dinya tuluy dideukeutan ku Said
Tapi Sunan Bonang nyebutkeun yén leuwih untung umpama anjeunna ngarampok hiji jalma nu bakal liwat ka daérah dinya
Sunan Bonang nyebutkeun ciri yén jalmana baris maké baju sagala bulao sarta maké kembang sapatu beureum di tukangeun cepilna
Said tumut kana pituduh éta nu ahirna dia poé katilu muncul jalma nu disebut ku Sunan Bonang
Tangtu waé jalma éta teu lain Sunan Bonang sorangan nu keur nyamar
Nalika Said nyerang, Sunan Bonang ngarobah dirina jadi opat
Sabab ahéng jeung helok Said tuluy jadi patapa nu dina mangsa saterusna maké ngaran Kalijaga
Sunan Ngampél atawa Radén Rahmat nyaéta salah sahiji walisanga
Babar taun 1401 di Champa jeung tilar dunya di Ngampél, Surabaya taun 1481
Numutkeun "Encyclopédia van Néderlandsche Indie", Champa nyaéta hiji ngaran nagri leutik di Kamboja
Sunan Ngampél nyaéta dulur kapilanceuk ti Maulana Malik Ibrahim
Ngaran asli jeung silsilahna nyaéta Radén Rahmat bin Ibrahim Asmoro bin Jamaluddin al-Husain bin Ahmad Syah Jalal nepi ka luhur deui
Sunan Ngampél nikah jeung putri Tumenggung (satata jeung bupati mangsa kiwari) Tuban Arya Téja nu ngarana Nyai Ageng Manila
Ti dinya, Sunan Ngampél boga 2 garwa nu kahiji Déwi Chandrawati alias Nyai Ageng Manila binti Aryo Téjo Al-Abbasyi, kalawan budakna: Garwa kadua nyaéta Dewi Karimah binti Ki Kembang Kuning, kalawan budakna: Ajaran Sunan Ngampél
Ajaran Sunan Ngampél dipikawanoh ku Molimo atawa Mohlimo nyaéta ungkara nu hartina "moh" "moal", "limo" "lima"
Lamun dihartikeun sacara harfiah nyaéta moal ngalakukeun lima hal dina kagoréngan nyaéta: Murid
Sunan Ngampél dina upayana pikeun nyumebarkeun Islam di pulo Jawa anjeuna ngadegkeun pasantrén di Ngampél, Surabaya
Santri nu kasohor nyaéta: Radén Paku (Sunan Giri); Radén Fatah (Abdul Fattah) nu saterusna jadi Sultan Bintoro Demak nu gelarna Sultan Alam Akbar al-Fattah; Radén Makhdum Ibrahim (Sunan Ngampél); Syarifuddin (Sunan Drajat); mubaligh nu dikirim ka Blambangan pikeun ngaislamkeun sarta pajoang Islam séjéna
Sunan Ngampél ogé boga pangaruh nu gedé di istana Karajaan Majapahit mangsa harita
Sunan Ngampél tilar dunya jeung dikurebkeun di Ngampél, Surabaya
Sunan Giri atawa Radén Paku, Prabu Satmata, Sultan Abdul Faqih, Raden 'Ainul Yaqin (Muhammad Ainul Yakin)" "atawa Joko Samudro dibabarkeun di Blambangan taun 1442 Maséhi
Nurutkeun "Babad Tanah Jawi", ngaran bapana nyaéta Maulana Iskhak asalna Arab jeung indungna Déwi Kasiyan putri Raja Blambangan
Dikurebkeun di Bukit Giri Désa Giri, Kebomas Gresik
Disebutkeun yén anjeuna tilar dunya taun 1506 M. Didikan Awal
Sunan Giri guguru ka Sunan Ampél nepi ka panggih jeung Maulana Makhdum Ibrahim (Sunan Bonang)
Teu lila Sunan Ampél nitah Sunan Bonang jeung Sunan Giri angkat ka Mekkah pikeun ibadah Haji ogé nungtut élmu nu leuwih jero
Saméméh angkat ka Mekkah, aranjeuna nyimpang heula ka Pasai pikeun nambahan élmu kaagamaan
Utamana élmu Gusti numutkeun ajaran tasawuf
Mangsa harita loba ulama ti Persia jeung India datang ka Pasai pikeun nyiar élmu éta
Sanggeus ibadah Haji, dua urang ieu balik deui ka Jawa